**Vichr** (v kóde NATO: **AT-16 Scallion**) je protitanková raketa, určená na ničenie obrnených vozidiel, vrátane tých, ktoré sú vybavené reaktívnym pancierovaním. Je však schopná zasiahnuť aj vzdušné ciele letiace rýchlosťou do 800 km/h (počas testovania bolo pri tejto rýchlosti raketou Vichr zasiahnuté lietadlo Tu-16, prerobené na letecký terč).

Nosičom rakety sú bojové lietadlá Su-25T a útočné vrtuľníky Ka-52.

Vznik a vývoj
-------------

Vývoj systému 9K121 Vichr sa začal v roku 1980 pod vedením hlavného konštruktéra A.S. Šipunova. Závodné skúšky boli spustené v roku 1982 a prebiehali až do roku 1989, kedy začalo testovanie armádou. Systém 9K121 bol zavedený do služby v roku 1992. Jeho výroba prebiehala v závode v Ižmaš. 

V roku 1992 bol na leteckej výstave vo Farnborough prvýkrát verejne predstavený jeho zlepšený variant Vichr-M.

Konštrukcia
-----------

Raketový systém 9K121 "Vichr" pozostáva z:

* nadzvukovej laserom riadenej rakety 9A4172;
* zameriavacieho systému I-251 "Škval";
* odpaľovacej stanice APU-8 alebo APU-6.

Systém umožňuje odpálenie rakiet jednotlivo alebo salvu dvoch rakiet súčasne. Vysoká nadzvuková rýchlosť rakety (až 610 m/s) pomáha znížiť zraniteľnosť vrtuľníka počas útoku a umožňuje zasiahnuť niekoľko cieľov počas jedného náletu.

Raketa má dĺžku 275 cm a priemer trupu 13 cm. Je vybavená sklopnými krídlami, ktoré majú po odklopení rozpätie 24 cm. 

Navedenie rakety sa vykonáva pomocou automatického zameriavacieho systému. Pri priblížení sa k oblasti, kde sa nachádza cieľ, ktorého súradnice boli vopred nastavenými v palubnom počítači vrtuľníka, sa vo vzdialenosti približne 12 km automaticky zapne režim snímania terénu televíznou kamerou. Po zobrazení cieľa na monitore nasmeruje pilot vrtuľník jeho smerom, zarámuje cieľ a stlačí tlačidlo automatického sledovania. Po dosiahnutí potrebnej vzdialenosti odpáli pilot raketu. Laserový navádzací systém rakety v kombinácii s automatickým systémom sledovania cieľa zaisťuje vysokú presnosť streľby. Pravdepodobnosť zničenia pohybujúceho sa tanku je 80%. Kumulatívna bojová hlavica rakety 9A4172 je schopná preniknúť pancierom 1 000 mm RHAe (Ekvivalent valcovanej homogénnej oceli). Vichr má kontaktný aj bezkontaktný zapaľovač.

Skladovanie, preprava a vypustenie rakety sa vykonáva pomocou kontajnera, ktorý umožňuje je skladovanie po dobu 10 rokov.

Varianty
--------

* **9A4172 Vichr** predstavuje základný variant systému 9K121 "Vichr".
* **9A4172K Vichr-1** vylepšený variant systému 9K121M "Vichr-M".

Základné charakteristiky
------------------------

Hlavné charakteristiky rakety 9A4172 Vichr| Dĺžka trupu | 275 cm |
| Priemer trupu | 13 cm |
| Diaľkový dosah cez deň (v km)
* maximálny
* minimálny
 | 100.5 |
| Diaľkový dosah v noci (v km)
* maximálny
 | 5 (6) |
| Doba do zasiahnutia cieľa (v sekundách)
* na maximálnu vzdialenosť
* na vzdialenosť 8 000 m
* na vzdialenosť 6 000 m
 | 282314 |
| Priemerná rýchlosť rakety (v m/s) | 600 |
| Štartovacia hmotnosť rakety (v kg) | 40 - 45 |
| Hmotnosť bojovej časti (v kg) | 12 |
| Prevádzková teplota v oC | -50 až +50 |
| Pravdepodobnosť zasiahnutia cieľa na vzdialenosť 500−5 000 m | 90% |
| Typ odpaľovacieho zariadenia
* APU-8
* APU-6
 | Su-25TKa-52 |

Používatelia
------------

* Rusko  Rusko - v období od októbra 2015 do apríla 2016 dodal koncern Kalašnikov ruskému ministerstvu obrany rakety Vichr-1 v hodnote 13 mld. rubľov. Rakety boli objednané v roku 2013 v počte 1972 kusov..

Referencie
----------

1. ↑  9К121 / 9К121М Вихрь - AT-16 SCALLION
2. ↑  Противотанковый комплекс 9К121 Вихрь
3. ↑  «Калашников» поставил военным первую партию ракет «Вихрь-1»
4. ↑  «Калашников» продал военным управляемые ракеты «Вихрь-1» на 13 миллиардов рублей
5. ↑  Российская «оборонка» не выдержала импортозамещения и нагрузки госзаказа

|  |  |
| --- | --- |
| Portal | Portál letectvo |